L-Ispeaker Anġlu Farrugia ma laqax talbiet differenti mressqa minn żewġ deputati tal-Oppożizzjoni f'rulings li ta fis-seduta tal-Erbgħa. Fl-ewwel ruling mressaq minn David Thake fejn ressaq ksur ta' privileġġ fil-konfront tal-Ministru għat-Turiżmu Clayton Bartolo wara li l-Ministru stqarr li d-deputat Nazzjonalista ried jagħmel użu minn skemi fosthom ta' tax deferrels u eżenzjoni mit-taxxa fuq trasferimenti ta' propjetà, meta ma kienx intitolat għalihom. Madanakollu, l-Ispeaker ma daħalx fil-mertu tal-kwistjoni għax l-ilment iddaħħal tard meta ma segwix il-prassi li ksur ta' privileġġ għandu jitqajjem fl-ewwel opportunita' li jkollu d-deputat konċernat. FIt-tieni ruling mogħti mill-Ispeaker kien dwar ilment mressqa mid-Deputat Nazzjonalista Joe Ellis lill-Ministru għall-Għawdex ma kienx irrisponda numru ta' mistoqsijiet parlamentari u għamel referenza għal tweġibiet li ngħataw għall-mistoqsijiet parlamentari preċedenti L-Ispeaker qal li hu jimxi ma' proċeduri li mxew biha Speakers preċedenti, li hu m'għandu l-ebda poter li b'xi mod jindaħal fil-kontenut tat-tweġibiet li jagħżlu li jagħtu l-Ministri. .td_uid_3_61df42780bb0d_rand.td-a-rec-img{text-align:left}.td_uid_3_61df42780bb0d_rand.td-a-rec-img img{margin:0 auto 0 0}